ཀོག་པོ་བ།ཀོག་པོ་ཞེས་པ་ཁྱིམ་ཚང་གི་མིང་ཡིན་པ་དང༌།དེ་ནི་སྟག་རྩེ་རྫོང་ཐང་དཀར་ཤང་གི་ཁོངས་སུ་ཡོད་ཅིང༌།དགུང་ལོ་གཞོན་དུས་ནས་རྩེ་སྐོར་གྱི་ཞབས་སྡོད་ཞུས་ནསརྩེ་དྲུང་བྱསལས་ཚན་རིམ་བགྲོད་ཀྱིས་དུས་རབས་ཉི་ཤུ་པའི་དུས་འགོར་སྲིད་བློན་ཞོལ་ཁང་པའི་སྣེ་མགྲོནརིམ་པ་བཞི་པ་མཁན་ཆུངགནང་བ་དང༌།དེའི་རྗེས་ཏཱ་ལའི་བླ་མ་སྐུ་ཕྲེང་བཅུ་གསུམ་པའི་མགྲོན་གཉེར་ཆེན་མོ་གནང༌།ཡིག་གཟུགས་འབྲི་བ་ལ་ཧ་ཅང་མཁས་པས་ཏཱ་ལའི་བླ་མ་སྐུ་ཕྲེང་བཅུ་གསུམ་པས་རྩེ་ཤོད་དྲུང་རིགས་ནས་ཡིག་གཟུགས་ལེགས་གྲས་རྣམས་ཡིག་གཟུགས་ཡིག་ཚད་བཞེས་སྐབས་ཀོག་པོ་བའི་ཡིག་གཟུགས་ལེགས་ཤོས་སུ་གཟིགས་ཏེ་ཁོང་གི་ཕྱག་བྲིས་ཀ་ཁ་ནས་བཟུང་ཡིག་གཟུགས་ཏེ་ཁོང་གི་ཕྱག་བྲིས་ཀ་ཁ་ནས་བཟུང་ཡིག་གཟུགས་ཆེ་ཆུང་ཚང་མ་ཤིང་དཔར་གསར་བརྐོས་ཀྱིས་རྩེ་སློབ་གྲྭའི་ཡིག་གཟུགས་ཀྱི་མ་དཔེར་གཏན་འཁེལ་གནང་བ་དེས་ཁོང་ནི་སྐབས་དེར་ཡིག་གཟུགས་ཐོག་མཚན་སྙན་ཆེ་བ་ཞིག་བྱུང་འདུགཁོང་གི་ཕྱག་བྲིས་ཤིང་དཔར་དངོས་དེ་རིག་གནས་གསར་བརྗེའི་སྐབས་འཐོར་ཟིན་ཡང༌།དེའི་རྗེས་དཔར་འདེབས་བྱས་པའི་ཡིག་གཟུགས་འགའ་ཤས་ད་ལྟ་བོད་ལྗོངས་ཡིག་ཚགས་ཁང་དུ་ཡོད་ལ་ཀ་ཁ་སོགས་ལྷ་ས་ཁྲེང་ཀོན་ཆུས་སྲིད་གྲོས་ཀྱིས་པར་སྐྲུན་འགྲེམ་སྤེལ་བྱས་ཡོད་པ་དེ་ཡིན་ནོ།།རྩོམ་སྒྲིག་པ་བདེ་ཆེན་དབང་མོ།